Title: พระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงเทศบาล สายทางยกระดับเชื่อมระหว่างโรงจอดและซ่อมบำรุงรถไฟฟ้ากับถนนวิภาวดีรังสิต พ.ศ. 2542

พระราชกฤษฎีกา

พระราชกฤษฎีกา
กำหนดเขตที่ดินในบริเวณที่ที่จะเวนคืน
เพื่อสร้างทางหลวงเทศบาล
สายทางยกระดับเชื่อมระหว่าง
โรงจอดและซ่อมบำรุงรถไฟฟ้ากับถนนวิภาวดีรังสิต
พ.ศ.
๒๕๔๒
---------------

ภูมิพลอดุลยเดช ป.ร.

ให้ไว้ ณ วันที่ ๑๖ มีนาคม พ.ศ. ๒๕๔๒

เป็นปีที่ ๕๔ ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรกำหนดเขตที่ดินในบริเวณที่ที่จะเวนคืน
เพื่อสร้างทางหลวง
เทศบาล
สายทางยกระดับเชื่อมระหว่างโรงจอดและซ่อมบำรุงรถไฟฟ้ากับถนนวิภาวดีรังสิต 
ในท้องที่แขวงลาดยาว เขตจตุจักร กรุงเทพมหานคร
                        อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย 
และมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕
ประกอบกับมาตรา ๕ 
วรรคสาม และมาตรา ๖
แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ 
จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้
ดังต่อไปนี้

                        มาตรา
๑  พระราชกฤษฎีกานี้เรียกว่า
"พระราชกฤษฎีกากำหนดเขตที่ดิน
ในบริเวณที่ที่จะเวนคืน เพื่อสร้างทางหลวงเทศบาล
สายทางยกระดับเชื่อมระหว่างโรงจอดและ
ซ่อมบำรุงรถไฟฟ้ากับถนนวิภาวดีรังสิต พ.ศ. ๒๕๔๒"

                        มาตรา
๒ 
พระราชกฤษฎีกานี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป

                        มาตรา
๓ 
พระราชกฤษฎีกานี้ให้ใช้บังคับได้มีกำหนดสี่ปี

                        มาตรา
๔ 
ให้ผู้ว่าราชการกรุงเทพมหานครเป็นเจ้าหน้าที่เวนคืนตามพระราช
กฤษฎีกานี้

                        มาตรา
๕ 
เขตที่ดินในบริเวณที่ที่จะเวนคืนตามพระราชกฤษฎีกานี้ อยู่ในท้องที่
แขวงลาดยาว เขตจตุจักร กรุงเทพมหานคร
มีส่วนแคบที่สุดหนึ่งร้อยเมตร และส่วนกว้างที่สุด
สามร้อยเมตร ทั้งนี้
ภายในแนวเขตตามแผนที่ท้ายพระราชกฤษฎีกานี้

                        มาตรา
๖  ให้รัฐมนตรีว่าการกระทรวงมหาดไทยรักษาการตามพระราช
กฤษฎีกานี้

ผู้รับสนองพระบรมราชโองการ
            ชวน
หลีกภัย
            นายกรัฐมนตรี

+--------------------------------------------------------------+
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากมีความจำเป็นจะ
ต้องสร้างทางหลวงเทศบาล
สายทางยกระดับเชื่อมระหว่างโรงจอดและซ่อมบำรุงรถไฟฟ้ากับ
ถนนวิภาวดีรังสิต ในท้องที่แขวงลาดยาว เขตจตุจักร
กรุงเทพมหานคร เพื่ออำนวยความสะดวก
และความรวดเร็วแก่การจราจรและการขนส่งอันเป็นกิจการสาธารณูปโภค
ในการนี้สมควรกำหนด
เขตที่ดินในบริเวณที่ที่จะเวนคืนในท้องที่ดังกล่าว
เพื่อให้เจ้าหน้าที่หรือผู้ซึ่งได้รับมอบหมายจาก
เจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้อง
เวนคืนที่แน่นอน จึงจำเป็นต้องตราพระราชกฤษฎีกานี้

 [รก.๒๕๔๒/๒๐ก/๔๐/๒๕ มีนาคม ๒๕๔๒]

                                                                                    ชไมพร/แก้ไข
                                                                                    ๒๓
พฤษภาคม ๒๕๔๕
                                                                                    (B+A)C